സാനിയ ഹബ്ബൂബ്

സാനിയ എം. ഹബ്ബൂബ് (Saniya Habboub) (ആദ്യ നാമം സാനിയ) (   سنية  ; 1901 - സെപ്റ്റംബർ 1983) ഒരു ലെബനോൻ സ്വദേശിയായ മെഡിക്കൽ ഡോക്ടറായിരുന്നു. വിദേശത്ത് വൈദ്യശാസ്ത്രം പഠിക്കുകയും പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് ബിരുദം നേടുകയും ചെയ്ത ആദ്യത്തെ ലെബനീസ് വനിതയായി അറിയപ്പെടുന്ന അവർ, അവിടെനിന്ന് 1931 ൽ വൈദ്യശാസ്ത്ര ബിരുദം നേടി. പിന്നീട് ലെബനീസ് റെഡ് ക്രോസിൽ അവർ ജോലി ചെയ്തു.

 ആദ്യകാലജീവിതം 
ബെയ്റൂട്ടിലെ ഒരു മുസ്ലീം കുടുംബത്തിലാണ് സാനിയ ഹബ്ബൂബ് ജനിച്ചത്. സാനിയ മുസ്തഫ ഹബ്ബൂബ് ലെബനനിലെ ഒരു തുകൽ വ്യാപാരിയായിരുന്ന മുസ്തഫ ഹബ്ബൂബിന്റെയും തുർക്കിയിൽ നിന്നുള്ള അദ്ദേഹത്തിൻറെ ഭാര്യ അദ്‌ല അൽ-ജസൈറിയുടെയും മകളായിരുന്നു. മാതാവ് നിരക്ഷരയായിരുന്നുവെങ്കിലും അവർ വിദ്യാസമ്പന്നരായ സ്ത്രീകളെ ആരാധിക്കുകയും ഒപ്പം സാനിയയുടെ സ്കൂൾ വിദ്യാഭ്യാസത്തിന് മുൻഗണന നൽകുകയും ചെയ്തു.F. Najia, "When the Lebanese Woman Shed the Veil" Mid-East Posts/Voices of the Middle East (March 13, 2011). സാനിയ ഹബ്ബൂബ് അമേരിക്കൻ ജൂനിയർ കോളേജ് ഫോർ വിമൻ, അമേരിക്കൻ യൂണിവേഴ്സിറ്റി ഓഫ് ബെയ്റൂട്ട് (AUB) എന്നിവിടങ്ങളിൽ വിദ്യാഭ്യാസം നടത്തി. ആ സമയത്ത് AUB യുടെ മെഡിക്കൽ പ്രോഗ്രാമിൽ സ്ത്രീകളെ പ്രവേശിപ്പിക്കാതിരുന്നതിനാൽ, പകരം അമേരിക്കൻ ഐക്യനാടുകളിൽ വൈദ്യശാസ്ത്ര ബിരുദം നേടാൻ അവൾ തീരുമാനിക്കുകയും അങ്ങനെ ചെയ്യുന്ന ആദ്യത്തെ ലെബനീസ് വനിതയായി മാറുകയും ചെയ്തു."Dr. Saniyya Habboub: Fifty Years of Devoted Medical Service" Al-Raida (November 1, 1982): 2. "Medical Co-eds from Far-Away Lands"  (January 1, 1929), newspaper clipping, Legacy Center, Drexel University College of Medicine. "അവളുടെ മുടി ബോബ് ചെയ്തിരിക്കുന്നു," ഒരു അമേരിക്കൻ പത്ര ലേഖകൻ അത്ഭുതപ്പെട്ടു, "എല്ലാ വിധത്തിലും അവർ ആകസ്മികമായ വഴികൾ സ്വീകരിച്ചു." 

1931-ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് വൈദ്യശാസ്ത്ര പഠനം പൂർത്തിയാക്കിയ"Foreign Girls Graduate"  (June 11, 1931), newspaper clipping, Legacy Center, Drexel University College of Medicine. ഹബ്ബൂബ് വിദ്യാലയത്തിലെ ഏക അറബ് ബിരുദധാരിയായിരുന്നു.Ghassan Ghosn, "'We Dared to Venture'" Aramco World (November/December 1995). ഗൈനക്കോളജിയിലും പ്രസവചികിത്സയിലും ഒരു ഇന്റേൺ ആയി Womecho: the 1932 yearbook of the Hospital of the Woman's Medical College of Pennsylvania School of Nursing (1932): 13. തുടർ പരിശീലനത്തിനായി 1932-ൽ അവർ അമേരിക്കയിൽ താമസിച്ചു. പെൻസിൽവാനിയയിലെ വിമൻസ് മെഡിക്കൽ കോളേജിൽനിന്ന് തനിക്ക് ലഭിച്ച വിദ്യാഭ്യാസത്തിനുള്ള നന്ദിസൂചകമായി അവർ അവിടെ ഒരു സ്കോളർഷിപ്പും സ്ഥാപിച്ചു. 

 കരിയർ 
1932-ൽ ലെബനനിലേക്ക് മടങ്ങിയ ഹബ്ബൂബ്,  ഫീസ് താങ്ങാൻ കഴിയാത്ത സ്ത്രീകൾക്കായി സൗജന്യ സേവനങ്ങളുള്ള ഒരു ചെറിയ ക്ലിനിക്ക് തുറന്നു. Nicole Khoury, "Pioneering Feminisms in Lebanon and the Middle East: A Timeline"  CWSHRC.org (2015). ബെയ്റൂട്ടിൽ പ്രാക്ടീസ് ആരംഭിക്കാൻ വിദേശത്ത് പരിശീലനം നേടിയ ആദ്യത്തെ വനിതാ ഫിസിഷ്യൻ ആയിരുന്നു അവർ. പിന്നീട് ലെബനീസ് റെഡ് ക്രോസിൽ ജോലി ചെയ്തു."Achievements of LAU Women Graduates Throughout History"  LAU Magazine & Alumni Bulletin (Winter 2011): 30. മുസ്ലീം ഓർഫൻസ് ഹോം, യംഗ് വിമൻസ് മുസ്‌ലിം അസ്സോസിയേഷൻ എന്നിവയിൽ പ്രവർത്തിച്ചിരുന്ന അവർക്ക് മെഡിക്കൽ ഡോക്ടറായി അൻപതാം വർഷം ആഘോഷിക്കുന്ന സമയത്ത് ലെബനീസ് സർക്കാരിൽ നിന്ന് 1982-ൽ "ഹെൽത്ത് മെഡൽ ഓഫ് മെറിറ്റ്" ലഭിച്ചുിരുന്നു.W. Stephan, "Dr. Saniyya Habboub: Death of a Pioneer" Al-Raida (November 1983): 4.

 സ്വകാര്യ ജീവിതം 
പത്രപ്രവർത്തകനായ മുഹമ്മദ് അൽ നഖാഷിനെയാണ് സാനിയ ഹബ്ബൂബ് വിവാഹം കഴിച്ചത്. അവർക്ക് രണ്ട് പെൺമക്കളുണ്ടായിരുന്നു. Hosn Abboud, "Who is She?"  AMEWS E-Bulletin (October 2014): 8. 1983-ൽ 82-ാം വയസ്സിൽ അവൾ മരിച്ചു.  ബെയ്‌റൂട്ടിലെ റാംലെറ്റ് അൽ-ബൈദ സെക്ഷനിൽ സാനിയ ഹബ്ബൂബ് സ്ട്രീറ്റ് ഉണ്ട്, അവരുടെ സ്മരണയ്ക്കായി നാമകരണം ചെയ്യപ്പെട്ടിരിക്കുന്നു. 

 റഫറൻസുകൾ 

വർഗ്ഗം:1983-ൽ മരിച്ചവർ
വർഗ്ഗം:1901-ൽ ജനിച്ചവർ